Да жыхароў аддаленых вёсак некалькі разоў на тыдзень курсіруе аўталаўка. Вадзіцель Карэліцкага філіяла Гродзенскага аблспажыўсаюза Уладзімір Міхайлоўскі з прадаўцом Таццянай Гамановіч другі год абслугоўваюць вясковых пакупнікоў. Хлебабулачнымі вырабамі загружаюцца на Мірскай хлебапякарні, дзе захоўваецца даўні рэцэпт дражджавой выпечкі. Перад Светлым днём, які супаў у каталіцкіх і праваслаўных вернікаў, вельмі шмат заказаў.